Gian Piero Gasperini

Gian Piero Gasperini (født 26. januar 1958) er en italiensk fotballtrener og tidligere fotballspiller, som fra 2016 er trener for den italienske klubben Atalanta BC.

Spillerkarriere 
Gasperini ble en del av Juventus' akademi som niåring. Mens han var en del av akademiet vant han et aldersbestemt mesterskap og var en del av juniorstallen som Paolo Rossi og Sergio Brio også var en del av. Etter å ha spilt flere Coppa Italia-kamper med A-laget, ble han lånt ut til Reggiana og deretter solgt til Serie B-klubben Palermo i 1978. Han spilte fem sesonger for Palermo, alle i Serie B. Han kom til Coppa Italia-finalen i 1979 med Palermo, men tapte der mot Juventus.

Etter to sesonger med Cavese (Serie B) og Pistoiese (Serie C1), flyttet Gasperini til Pescara, hvor han fikk muligheten til å spille i Serie A. Han fikk sin Serie A-debut i en hjemmekamp mot Pisa, som endte i en 2–1-seier hvor han selv scoret et mål. I 1990 forlot han Pescara til fordel for Salernitana. Han la opp i 1993 i en alder av 35 år etter to sesonger med Pesaro.

Juventus (ungdomslag) 
I 1994 returnerte Gasperini til Juventus' ungdomsavdeling, denne gang som trener. Han var opprinnelig trener for Giovanissimi (U-14) i to år, etterfulgt av to nye år med Allievi (U-17). I 1998 ble han trener for Primavera (U-20).

Crotone 
I 2003 forlot han Juventus for å bli trener for Serie C1-klubben Crotone, hvor han tok laget sitt til opprykk til Serie B. Han ble hos Crotone to sesonger til, før han fikk sparken 2004/2005 sesongen. Han ble ansatt igjen kort tid senere.

Genoa 

I 2006 ble han ansatt som ny hovedtrener i Genoa, og førte laget sitt til opprykk til Serie A i sin første sesong med klubben. I 2008/2009-sesongen førte Gasperini klubben til en femteplass i Serie A, den høyeste plasseringen på 19 år, noe som ga klubben en plass i Europaligaen. En dårlig start på 2010/2011-sesongen gjorde at Gasperini gikk av 8. november.

Internazionale 
Den 24. juni 2001 ble det bekreftet at Gasperini ville erstatte Leonardo og bli ny trener i Internazionale. Gasperini fikk sparken 21. september 2011 etter fem kamper uten seier.

Gasperini startet trenerkarrieren i Inter med et 2–1-tap mot AC Milan i 2011 Supercoppa Italiana. I sin første Serie A-kamp tapte Inter borte mot Palermo, før de spilte en målløs hjemmekamp mot Roma.

Et hjemmetap mot Trabzonspor i Mesterligaen gjorde saken verre, og Moratti sparket Gasperini etter et sjokkerende 3–1-tap mot Serie A-nykommere Novara.

Palermo 
Den 16. september 2012 ble Gasperini ansatt som ny trener i Palermo.

Den 4. februar 2013, ble han sparket etter et 2–1-tap hjemme mot Atalanta.

Den 24. februar 2013, ble Gasperini ansatt på nytt i Palermo. Der erstattet han Alberto Malesani, som var trener i tre kamper før han ble sparket.. Den 11. mars 2013, ble Gasperini igjen fjernet fra stillingen.

Returen til Genoa 
Den 29. september 2013 annonserte Genoa at Gesparini var ansatt som ny trener tre år etter at han fikk sparken fra samme klubb.

Atalanta 
Den 14. juni 2016 ble Gasperini ansatt som trener i Atalanta. I sin første sesong kom Atalanta på fjerdeplass og kvalifiserte seg til Europa League. Den 26. mai 2019 kom Atalanta på tredjeplass og kvalifiserte seg til Mesterligaen for første gang i historien. Atalanta kom også til finalen i 2018–19 Coppa Italia, men der tapte de 2–0 mot Lazio. Den 9. september 2019 ble  Gasperini gjort til æresinnbygger i Bergamo. Atalanta kvalifiserte seg til åttendedelsfinalene i Mesterligaen for første gang, etter at de fikk andreplass i sin gruppe i gruppespillet.

Referanser

Eksterne lenker 
 

Italienske fotballspillere
Italienske fotballtrenere